Սիրելի´ շրջանավարտներ, Ի սրտե շնորհավորում եմ վերջին զանգի այս գեղեցիկ օրվա կապակցությամբ։ Այսօր Ձեր կյանքի հիշարժան և հաճելի օրերից մեկն է։ Վերջին Զանգն ունի մի հրաշալի խորհուրդ։ Այն դպրոցական մանկության և պատանեկության ավարտի և մեծ կյանք մտնելու խորհրդանիշն է։ Այսօր դուք գտնվում եք դպրոց-կյանք ճամփաբաժնին։ Այո, այսօրվա ղողանջով դուք մուտք կգործեք մեր կյանք՝ լի փորձություններով, հիասթափություններով, վերելքներով։ Ես հույս ունեմ, որ դպրոցական տարիներին ձեռք բերած դաստիարակությունն ու գիտելիքները Ձեզ համար հիմք կդառնան միայն գրավելու բարձրունքներ և հաղթանակներ: Հիշեք՝ դուք եք մեր երկրի ապագան և ձեզնից յուրաքանչյուրից է կախված մեր հայրենիքի հզորությունն ու բարօրությունը։ Մաղթում եմ Ձեզ կանաչ ճանապարհ և բարօրություն կյանքի ամեն մի փուլում։  
Անդրադառնալով Սեպտեմբերի 1-ին տրված իմ խոստմանը՝ ցանկանում եմ նշել, որ Ալագյազի համայնքապետարանը կարևորում է Ալագյազ համայքնի յուրաքանչյուր աշակերտի բարձր առաջադիմությունը, նրա դրսևորած աշակերտական վարքը և դպրոցի ու դասերի նկատմամբ նրա պատասխանատու վերաբերմունքը։ Բարձր առաջադիմություն ունեցող աշակերտներին էլ ավելի ոգևորելու, իսկ մյուս աշակերտների մեջ լավ սովորելու ձգտումը բարձրացնելու նպատակով՝ Ալագյազի համայնքապետարանը դրամական պարգևատրումներ է նախատեսել համայնքի բարձր առաջադիմություն ունեցող աշակերտների համար։ Այդ աշակերտներն են՝  
1. Ալագյազի միջնակարգ դպրոցի աշակերտներ՝ Մստոյան Վոլոդյա Ռոմիկի ­ 20000(քսան հազար) ՀՀ դրամ և Ջանոյան Իշխան Ռուստամի ­ 10000(տաս հազար) ՀՀ դրամ:  
2. Սիփանի Ֆ. Ուսըվի անվան միջնակարգ դպրոցի աշակերտ՝ Նամոյան Սվետա Սամանդի ­ 10000(տաս հազար) ՀՀ դրամ:

3. Ռյա­Թազայի Ա. Ավդալի անվան միջնակարգ դպրոցի աշակերտ՝ Համեյան Սամվել Ալիխանի ­ 10000(տաս հազար) ՀՀ դրամ:

4. Շենկանիի հիմնական դպրոցի աշակերտ՝ Չոլոյան Ռուսլան Սերյոժայի ­ 10000(տաս հազար) ՀՀ դրամ:

5. Սադունցի հիմնական դպրոցի աշակերտ՝ Մուրազյան Լիաննա Ռուսլանի ­ 10000(տաս հազար) ՀՀ դրամ:

6. Ջամշլուի հիմնական դպրոցի աշակերտ՝ Ալիյան Լիդա Ֆայզոյի ­ 10000(տաս հազար) ՀՀ դրամ:

7. Կանիաշիրի հիմնական դպրոցի աշակերտ՝ Բուբոյան Անգելինա Շիրինի 10000(տաս հազար) ՀՀ դրամ:

8. Ճարճակիսի միջնակարգ դպրոցի աշակերտ՝ Մուրադյան Դիանա Մալիկոյի ­ 10000(տաս հազար) ՀՀ դրամ:

Բարի երթ ձեզ, սիրելի´ աշակերտներ։ Հարգանքով՝ Ալագյազ համայնքի ղեկավար Ջասմ Մախմուդով